**Uunga siunnersuut:**

**Soraarnerussutisiaqalernissamut aaqqissuussinermut peqataasussaatitaaneq pillugu Inatsisartut inatsisaata allanngortinneqarnera pillugu Inatsisartut inatsisaat**

(Tjenestemandit ileqqaartussaatitaanerisa atorunnaarsinnera aamma skattekortit aamma akileraarutinut allagartat atorlugit akiliisitsisarnerup piffissaagallartumik atorunnaarsinnera)

Soraarnerussutisiaqalernissamut aaqqissuussinermut peqataasussaatitaaneq pillugu Inatsisartut inatsisaanni nr. 21, 28. november 2016-imeersumi ilaatigut Inatsisartut Inatsisaatigut nr. 18, 30 november 2020-meersukkut kingusinnerusukkullu Inatsisartut inatsisaatigut nr. 29, 25. november 2023-mi allanngortinneqartumi imatut allannguisoqarpoq:

 **§ 1**

**1.** § 2, imm. 4, imatut oqaasertalerneqarpoq:

” *Imm. 4*  Imm. 2, nr. 1-4, aalajangersakkani tjenestemandit atorfeqarnerminni katersaat ilaapput.”

**2.** § 3, imm. 1-imi oqaaseqatigiit aappai ima allanneqassapput:

“ Ukioq isertitaqarfik 2024-mit 2025-mut procenti ukiumut 1 procentimik qaffaassaaq, taamaasilluni 2025-mi qaffasissuseq 9 procentinngorluni.”

**3.** § 7, imm. 7 kingorna tulliuttoq immikkoortoq nutaatut ilanngunneqassaaq:

“ *Imm. 8.* Imm. 3-6-imi aalajangersakkat ukiut isertitaqarfiit 2026-mut aamma 2027-mut atuutinngillat.”

**4.** § 7-ip kingorna ilanngunneqarpoq:

” **§ 7 a.** Ukiunut isertitsiviusunut 2026-mi 2027-milu skattekortinik imaluunniit akileraarutinut allagartamik tunniussinermi akileraarutit procentiannut tapiliussamik akiliisitsisoqarsinnaanngilaq akileraarnermut allagartat qaffanneqarsinnaanatik.

 *Imm. 2.* Akileraarutinik ingerlatsiviup ileqqaartussaataanermik eqqortitsinnginnerit (nikingassutit) kingusinnerpaamik ulloq 1. januar 2026-mi akiligassanngortut inuup soraarnerussutisiassanik ileqqaarnermut aaqqissuussineranut nuussavai.

**§ 2**

Inatsisartut inatsisaat ulloq 1. januar 2026 atuutilissaaq.

*Namminersorlutik Oqartussat, ulloq xx. xxx 2025*

**Naalakkersuisut siulittaasuat**